Ir-Regolament tal-Kummissjoni (KE) Nru 352/2002
tal-25 ta’ Frar 2002
li jemenda r-Regolament (KE) Nru 1121/2001 li jistabbilixxi l-aġġustamenti għall-koeffiċjenti sabiex jiġu applikati għall-kwantita ta’ referenza ta’ kull operatur tradizzjonali taħt il-kwoti tat-tariffi għall-importazzjoni tal-banana
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KEE) Nru 404/93 tat-13 ta’ Frar 1993 dwar l-organizzazzjoni komuni tas-suq fil-banana [1], bħalma ġie emendat l-aħħar mir-Regolament (KE) Nru 2587/2001 [2], u b’mod partiklolari l-Artikolu 20 ta’ dak ir-Regolament,
Wara li kkunsidrat ir-Regolament tal-Kummissjoni (KE) Nru 896/2001 tas-7 ta’ Mejju 2001 fejn ġew stabbiliti regoli dettaljati għall-applikazzjoni tar-Regolament tal-Kunsill (KEE) Nru 404/93 rigward l-arranġamenti għall-importazzjoni tal-banana fil-Komunità [3], hekk kif ġie emendat l-aħħar mir-Regolament (KE) Nru 349/2002 [4], u b’mod partikulari l-Artikolu 5(2) ta’ dak ir-Regolament,
Billi:
(1) Sussegwentement għall-Artikolu 5(2) tar-Regolament (KE) Nru 896/2001, mir-Regolament (KE) Nru 1121/2001 [5] bħalma ġie emendat l-aħħar mir-Regolament (KE) Nru 2146/2001 [6], il-Kummissjoni stabbiliet koeffiċjent ta’ aġġustament biex jiġi applikat għar-referenza tal-kwantità ta’ l-operaturi fiż-żewġ kategoriji ta’ operaturi tradizzjonali fid-dawl ta’ l-informazzjoni mgħoddija mill-Istati Membri rigward il-kwantitajiet ta’ referenza stabbiliti għall-operaturi tradizzjonali A/B u C.
(2) Wara l-bidliet fil-kwantitajiet ta’ kwoti tat-tariffi B u C sussegwentement għar-Regolament (KE) Nru 2587/2001 u fl-allokazzjoni tal-kwota tat-tariffa C fost operaturi tradizzjonali u non-tradizzjonali sussegwentement għar-Regolament (KE) Nru 349/2002, il-koeffiċjent ta’ aġġustament li għandu jkun applikat għall-kwantitajiet ta’ referenza ta’ operaturi tradizzjonali taħt il-kwoti tat-tariffa A/B u C għandu jiġi adattat.
(3) Ir-Regolament (KE) Nru 1121/2001 għandu jiġi b’hekk emendat.
(4) Dan ir-Regolament għandu jidħol fis-seħħ immedjatament, wara li jittieħdu in konsiderazzjoni t-termini stabbiliti fir-Regolament (KE) Nru 896/2001.
(5) Il-miżuri msemmija f’dan ir-Regolament jaqblu ma’ l-opinjoni tal-Kumitat tal-Ġestjoni għall-Banana,
ADOTTAT DAN IR-REGOLAMENT:
L-Artikolu 1
L-Artikolu 1 tar-Regolament (KE) Nru 1121/2001 ġie mibdul b’dan li ġej:
"L-Artikolu 1
Għall-kwoti tat-tariffi A/B u C ipprovduti fl-Artikolu 18 tar-Regolament (KEE) Nru 404/93, il-koeffiċjent aġġustat ipprovdut fl-Artikolu 5(2) tar-Regolament (KE) Nru 896/2001 għandu jkun:
-għal kull operatur tradizzjonali A/B: | 1,12108, |
-għal kull operatur tradizzjonali C: | 0,93147. |
Mit-28 ta’ Frar 2002, l-iktar tard, l-awtoritajiet kompetenti ta’ l-Istati Membri għandhom jinnotifikaw lill-operaturi kkonċernati bil-kwantitajiet ta’ referenza tagħhom kif ġew aġġustati sussegwentement għal dan l-Artikolu."
L-Artikolu 2
Dan ir-Regolament għandu jidħol fis-seħħ fis-26 ta’ Frar 2002.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Frar 2002.